OpenLLM-France/wikimedia huggingface dataset:
# Jérôme d'Ambrosio

Jérôme d'Ambrosio és un pilot belga de Fórmula 1 nascut el 27 de desembre del 1985 a Etterbeek (Bèlgica).
A la temporada 2011 va debutar amb l'equip Virgin Racing.
A la temporada 2011, el pilot belga va tenir un complicat any de debut, ja que el Virgin MVR-02 era el pitjor cotxe de la graella juntament amb l'Hispània F111. Jérôme va aconseguir un esperançador 14º lloc al GP d'Austràlia, però va ser un miratge, ja que la temporada va ser bastant dura i el pilot belga no va poder aconseguir res millor que dos 15º posicions en la resta de l'any. Hores després de finalitzar l'última carrera, es va confirmar l'arribada de Charles Pic a l'escuderia russa per a la temporada 2012, deixant a D'Ambrosio sense volant.

## A la Formula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pos. | Punts |
| 2011 | Marussia Virgin Racing | Virgin Virgin MVR-02 | Cosworth CA2011 2.4 V8 | AUS 14 | MAL Ret | XIN 20 | TUR 20 | ESP 20 | MON 15 | CAN 14 | EUR 22 | GBR 17 | ALE 18 | HON 19 | BEL 17 | ITA Ret | SIN 18 | JAP 21 | COR 20 | IND 16 | ABU Ret | BRA 19 | 24è | 0 |

## Referències

* ↑ «Marussia Virgin Racing Completes 2012 Race Driver Line-up» (en anglès). marussiavirginracing.com, 27-11-2011. Arxivat de l'original el 2011-11-29. [Consulta: 9 desembre 2011].
# Anacroneuria harperi

Anacroneuria harperi és una espècie d'insecte plecòpter pertanyent a la família dels pèrlids que es troba a Amèrica: Panamà i Colòmbia.
En el seu estadi immadur, és aquàtic i viu a l'aigua dolça, mentre que com a adult és terrestre i volador.

## Referències

* ↑ Global Species Arxivat 2016-03-03 a Wayback Machine. (anglès)
* 1 2 Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Zúñiga, M. del C., B.P. Stark, W. Cardona, C. Tamaris-Turizo, & O.E. Ortega, 2007. Additions to the Colombian Anacroneuria fauna (Plecoptera: Perlidae) with descriptions of seven new species. Illiesia, 3(13):127-149. «PDF».
* ↑ «The Anacroneuria of Costa Rica and Panama (Insecta: Plecoptera: Perlidae). Los Anacroneuria de Costa Rica y Panamá (Insecta: Plecoptera: Perlidae)». Arxivat de l'original el 2016-03-04. [Consulta: 21 novembre 2011].

## Enllaços externs

* Encyclopedia of Life (anglès)
# Gens Duília

La gens Duília (en llatí: gens Duilia) va ser una gens romana d'origen plebeu. El primer membre destacat va ser Marc Duili I, amb el càrrec de tribú de la plebs l'any 471 aC. Al segle iii aC, Gai Duili va ser cònsol i dictador.

## Origen

L'origen plebeu queda confirmat per Marc Duili, ja que a les eleccions al càrrec de tribú de la plebs només es podien presentar membres de famílies plebees. També Dionís d'Halicarnàs va fer notar l'origen plebeu de la gens escrivint sobre el decemvir Caeso Duilius. Titus Livi confirma aquesta afirmació sobre el decemvir i, a més, va escriure que Gaius Duilius, el tribú militar era plebeu.

## Praenomina usats per la gens Duília

Els praenomen més emprats per la gens Duília són: Marcus («relacionat amb el déu Mart»), Caeso (potser amb el significat de «tallar» o «ulls d'olor blau grisós») i Gaius («alegre»).

## Branques de la gens Duília

Només es coneix un cognomen que portessin en aquesta gens: Longus.

## Membres destacats

Els següents noms estan escrits en el seu idioma original, el llatí. Per informació sobre les abreviacions: c. n. f. vegeu: filiació.
* Marcus Duilius, tribú de la plebs el 471 aC.
* Caeso Duilius Longus que va ser decemvir.
* Caeso Duilius K. f. Longus, pare del tribú del 399 aC.
* Gaius Duilius K. f. K. n. Longus, tribú amb potestat consular l'any 399 aC, juntament amb cinc col·legues més.
* Marcus Duilius tribú de la plebs l'any 357 aC.
* Gaius Duilius, germà de l'anterior. Va ser quinquevir mensarius l'any 352 aC.
* Caeso Duilius va ser cònsol el 336 aC.
* Marcus Duilus, avi del cònsol del 260 aC.
* Marcus Duilius M. f., pare del cònsol del 260 aC.
* Gaius Duilius M. f. M. n., cònsol l'any 260 aC i dictador el 231 aC, durant la Primera Guerra Púnica.

## Referències

* ↑ Dionís d'Halicarnàs "Rhōmaikē archaiologia" X,58
* ↑ Titus Livi, Ab Urbe Condita IV. 3, V.13
* ↑ Sext Pompeu Fest, epítom de Pau Diaca
* ↑ Marc Terenci Varró, De Praenominibus
* ↑ George Davis Chase, "The Origin of Roman Praenomina", Harvard Studies in Classical Philology, volum VIII, 1897
* ↑ William Smith, "Dictionary of Greek and Roman Biography and Mythology", volum 1, p.1090
* ↑ Dionís d'Halicarnàs Rhōmaikē archaiologia XI,46
* ↑ Titus Livi, Ab Urbe Condita II. 58, 61, III. 52-54, 59, 64
* ↑ Diodor de Sicília, Bibliotheca Historica XI. 68
* ↑ Ciceró, De Republica II. 31
* ↑ Titus Livi, Ab Urbe Condita III. 35. 41, 58
* ↑ Dionís d'Halicarnàs Rhōmaikē archaiologia X,58; XI,23,46
* ↑ Titus Livi, Ab Urbe Condita V.13
* ↑ Diodor de Sicília, Bibliotheca Historica XIV. 54
* ↑ Fasti Capitolini
* ↑ Titus Livi, Ab Urbe Condita VII.16-19
* ↑ Titus Livi, Ab Urbe Condita VII.21
* ↑ Titus Livi, Ab Urbe Condita VIII.16
* ↑ Diodor de Sicília, Bibliotheca Historica XVII. 28
* ↑ Ciceró, Epistulae ad familiares IX. 21
* 1 2 3 William Smith, Dictionary of Greek and Roman Biography and Mythology, volum 1, p.1091
# Manuel Sanchis Martínez

Manuel Sanchis Martínez, (Alberic, 26 de març de 1938 - Madrid, 28 d'octubre de 2017) fou un futbolista valencià, que també va fer d'entrenador de futbol.

## Trajectòria

Pare del futbolista Manuel Sanchis Hontiyuelo, va formar part del reeixit conjunt del Reial Madrid dels 60 i va ajudar a aconseguir 4 títols de Lliga, una Copa del Generalísimo i una Copa d'Europa conformant el madrid dels ye-ye. Durant la seva carrera en el Reial Madrid va sumar 143 partits de lliga i 35 partits en competicions europees. Va jugar també 11 vegades representant a Espanya i va participar en el Mundial de futbol de 1966, marcant en la fase de grups un gol contra Suïssa(2-1).
A més de jugar en el Reial Madrid CF va defensar també la samarreta del CD Comtal, Reial Valladolid i Córdoba CF.
Jugà un partit amb la selecció de Catalunya enfront una selecció de Rio de Janeiro, mentre era jugador del Barcelona Amateur.

## Vegeu també

* Manuel Sanchis Hontiyuelo El seu fill, i també defensa del Reial Madrid.

## Referències

* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Sel. Barcelona 4 - Sel. Rio de Janeiro 1». Mundo Deportivo, 13-07-1957. [Consulta: 1r octubre 2015].

## Enllaços externs

* Manuel Sanchís a BDFutbol
* National team data Arxivat 2012-05-31 a Wayback Machine. (castellà)
* Real Madrid biography (castellà)
* Manuel Sanchís a National-Football-Teams.com (anglès)
# Bisbat de Khàrkiv-Zaporíjia

El bisbat de Khàrkiv- Zaporíjia (ucraïnès: Харківсько-Запорізька дієцезія); llatí: Dioecesis Kharkiviensis-Zaporizhiensis) és una seu de l'Església catòlica als Ucraïna, sufragània de l'arquebisbat de Lviv. Al 2019 tenia 48.430 batejats d'un total de 15.621.350 habitants. Actualment està regida pel bisbe Pavlo Hončaruk.

## Territori

La diòcesi comprèn els oblasts Donetsk, Khàrkiv, Dnipropetrovsk, Luhansk, Poltava, Sumi i Zaporíjia.
La seu episcopal és la ciutat de Khàrkiv, on es troba la catedral de Assumpció de Maria. A Zaporíjia es troba la cocatedral de Déu Pare Misericordiós.
El territori s'estén sobre 196.300 km² i està dividit en 54 parròquies, agrupades en 7 decanats.

## Història

La diòcesi va ser erigida el 4 de maig de 2002 en virtut de la butlla Ad plenius prospiciendum del papa Joan Pau II, prenent el territoris de les diòcesis de Kàmianets-Podilski i de Kíiv-Jitòmir.

## Cronologia episcopal

* Stanislaw Padewski, O.F.M.Cap. † (4 de maig de 2002 - 19 de març de 2009 jubilat)
* Marian Buczek (19 de març de 2009 - 12 d'abril de 2014 renuncià)
* Stanislav Šyrokoradjuk, O.F.M. (12 d'abril de 2014 - 2 de febrer de 2019 nomenat bisbe coadjutor de Odessa-Simferòpol)
* Pavlo Hončaruk, des del 6 de gener de 2020

## Estadístiques

A finals del 2019, la diòcesi tenia 48.430 batejats sobre una població de 15.621.350 persones, equivalent al 0,3% del total.
| any | població | població | població | sacerdots | sacerdots | sacerdots | sacerdots | diàques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diàques | homes | dones | |
| 2003 | 60.000 | 19.082.600 | 0,3 | 31 | 9 | 22 | 1.935 | | 27 | 43 | 35 |
| 2004 | 70.000 | 19.082.100 | 0,4 | 30 | 6 | 24 | 2.333 | | 33 | 46 | 40 |
| 2006 | 61.200 | 19.561.190 | 0,3 | 40 | 8 | 32 | 1.530 | | 53 | 61 | 53 |
| 2013 | 40.000 | 18.090.000 | 0,2 | 63 | 23 | 40 | 634 | | 48 | 48 | 51 |
| 2016 | 47.000 | 15.775.000 | 0,3 | 49 | 19 | 30 | 959 | | 39 | 46 | 54 |
| 2019 | 48.430 | 15.621.350 | 0,3 | 49 | 20 | 29 | 988 | | 37 | 43 | 54 |

## Enllaços externs

* Anuari pontifici del 2020 i anteriors, publicat a www.catholic-hierarchy.org a la pàgina Kharkiv-Zaporizhia (anglès)
* Pàgina oficial de la diòcesi (ucraïnès)
* Esquema de la diòcesi a www.gcatholic.org
# Labeo kibimbi

Labeo kibimbi és una espècie de peix cipriniforme de la família dels ciprínids.

## Morfologia

Els mascles poden assolir els 47 cm de longitud total.

## Distribució geogràfica

Es troba a Àfrica: llac Tanganyika i riu Lufira.

## Referències

* 1 2 FishBase (anglès)
* ↑ Tshibwabwa, S.M., 1997. Systématique des espèces africaines du genre Labeo (Teleostei, Cyprinidae) dans les régions icthyogéographiques de Basse-Guinée et du Congo II. Presses Universitaires de Namur, Namur, 227 p., tesi doctoral.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reid, G.M., 1985. A revision of African species of Labeo (Pisces: Cyprinidae) and a re-definition of the genus. Verlag von J. Cramer, Braunschweig. 322 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kali Sudhra

Kali Sudhra (Toronto, 27 de maig de 1987) és una webcamer, escort, actriu porno, performer, activista, treballadora sexual i educadora canadenca, resident a Barcelona.
És cofundadora d'Otras, una organització sindical de les treballadores del sexe. Com a activista, està convençuda que les treballadores sexuals haurien d'estar a l'avantguarda de la lluita feminista. El seu nom de batalla, Kali, fa referència als seus orígens indis. Ha treballat com a actriu amb la directora de cinema per a adults sueca Erika Lust, pionera de l'anomenat porno feminista. És coautora, conjuntament amb Livia Motterle, Janet i Paula Ezkerra, de l'article publicat a la Revista IDEES "El treball sexual és treball".

## Referències

* 1 2 «Kali Sudhra». Revista Idees. Centre d'Estudis de Temes Contemporanis de la Generalitat de Catalunya, Núm. 47, 2019 [Consulta: 14 agost 2020].
* ↑ Gutiérrez, Thaïs «¿Existeix un porno feminista?. Prolifera un altre tipus de cinema per a adults que reivindica el plaer femení i una sexualitat més real». Diari ARA, 06-05-2018 [Consulta: 14 agost 2020].
# Anacroneuria huayna

Anacroneuria huayna és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: el Perú.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark, 2004. Spixiana 27(1):72.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Perlidae Species Listing (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):158.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 30 novembre 2011].

## Enllaços externs

* Encyclopedia of Life (anglès)
# Claude Lévêque

Claude Lévêque (Nevers, França, el 1953) és un artista plàstic francès, es coneix per la radicalitat del seu art i en les seves obres.

## Estil

Declara tenir una visió tradicional de l'art, que concep com un reflex de la societat. Els temes i els materials que fa servir són els més contemporanis. La seva feina, original i creativa, es basa en l'ús de la imatge, del so i la llum, per tal de produir espais en què es pugui reflectir la visió que té del món en general. Un món que està influenciat pels mitjans de comunicació, que és injust i ple de violència. Per tant, Lévêque no busca embellir la realitat; tampoc busca en el seu art donar una explicació, ni una descripció.
El 1982 va participar per primera vegada en una exposició col·lectiva, la Maison des Arts de Créteil, on va presentar una instal·lació titulada Grand Hotel (un treball que encara es conserva). Cal destacar obres importants com Ende a la Galeria Yvon Lambert de París, Le Meilleur des mondes a la Passerelle de Brest. Let's Dance a la Fundació Joan Miró de Barcelona, a l'Espai 13, que pren el títol d'una cançó de David Bowie; l'obra consisteix en un seguit de teixits blancs il·luminats amb llum fluorescent, que es mouen amb un moviment aleatori seguint el ritme de vuit ventiladors, i un acompanyament de tam-tams electrònics. També cal destacar la Reconstruire la fenêtre a la Rice Gallery de Tokio, en el 2003.
Claude Lévêque prefereix treballar in situ, tot i que sovint treballava sobre el terreny dels objectes, les seves eleccions s'inclinen cap a la creació d'espais i d'atmosferes. L'eina per l'artista és l'entorn quotidià.
Per La Maison que es troba exposada al Museu d'Art Contemporani de Marsella (2006), no va dubtar en caminar per les botigues de mobles IKEA per descobrir els objectes utilitzats com es troben a l'atmosfera que crea.
A finals d'abril de 2008, va ser escollit per representar França a la Biennale de Venècia de 2009. En aquest context, l'artista seleccionat com a comissari va ser Christian Bernard, director de MAMCO.

## Referències

* 1 2 3 «Claude Lévêque. Let's dance. 14/06 - 29/07/2001» (en castellà). Fundació Miró. [Consulta: 15 desembre 2013].
* ↑ Segade, Manuel. Haver fet un lloc on els artistes tinguin dret a equivocar-se. Històries de l'Espai 10 i l'Espai 13 de la Fundació Joan Miró. Barcelona: Fundació Joan Miró, 2014. ISBN 978-84-941239-8-6 [Consulta: 25 abril 2014]. Permís de reutilització CC-BY-SA 3.0 via OTRS
# Gens Egnàcia

La gens Egnàcia o Egnàtia o Ignàcia (en llatí Egnatia) era una gens romana d'origen samnita que es va establir a Teanum. Al final de la guerra social la major part de la família s'havia traslladat a Roma on almenys dos d'ells van ser admesos al senat romà, si bé una branca va romandre a Teanum.
Van portar els cognoms Celer, Màxim (Maximus), Ruf (Rufus) i Veraci (Veratius).

## Referències

* ↑ Smith, Sir William. Dictionary of Greek and Roman Biography and Mythology (en anglès). C.C. Little and J. Brown, 1846.
# Manuel Sanchis

Manuel Sanchis és el nom dels següents personatges:
* Manuel Sanchis i Guarner, filòleg, historiador i escriptor valencià.
* Manuel Sanchis Martínez, futbolista valencià, nascut el 1938.
* Manuel Sanchis Hontiyuelo, futbolista madrileny, nascut el 1965. (fill de l'anterior)
# Stefan Cohnen

Stefan Cohnen (Sittard, 4 de desembre de 1982) va ser un ciclista neerlandès, que fou professional entre 2003 i 2012.

## Palmarès

* 2004
** Vencedor d'una etapa al FBD Insurance Rás
* 2005
** Vencedor d'una etapa a la Volta al llac Qinghai
* 2010
** Vencedor d'una etapa a la Fletxa del Sud

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.i
* Fitxa a procyclingstats.com
# Bilaterals

Els bilaterals (Bilateria) són un grup d'animals caracteritzats per tenir simetria bilateral. En alguns dels casos aquesta simetria s'ha perdut per la fixació al substrat (equinoderms) tot i que és conservada en les fases larvàries.
En el seu desenvolupament embrionari primerenc es diferencien tres fulles embrionàries: l'ectoderma, l'endoderma i la mesoderma. i reben per això el nom de triblàstics, concepte que s'oposa al de diblàstics, que només tenen dos fulls embrionaris (ectoderma i endoderma).
A gener del 2020, el bilateral més antic conegut és Ikaria wariootia, de l'Ediacarià d'Austràlia.

## Filogènesi

Els bilaterals formen un clade, és a dir, tots provenen d'un avantpassat comú.
La sistemàtica tradicional dels bilaterals es basa en el destí embrionari del blastòpor (boca embrionària); amb aquesta base, es diferencien dos grans llinatges:
* Protòstoms: el blastòpor origina la boca de l'adult, i l'anus és de neoformació.
* Deuteròstoms: el blastòpor origina l'anus de l'adult, i la boca és de neoformació.

### Cladograma

Aquesta és la filogènesi d'acord amb les anàlisis genètiques:
| Bilateria | Xenacoelomorpha Nephrozoa Protostomia Spiralia Ecdysozoa Deuterostomia Ambulacraria Chordata |

## Classificació

* Embrancament Xenacoelomorpha
* Clade Nephrozoa
** Superembrancament Deuterostomia
*** Embrancament Chordata
*** Clade Ambulacraria
**** Embrancament Echinodermata
**** Embrancament Hemichordata
*** Embrancament Vetulicolia †
** Clade Protostomia
*** Superembrancament Ecdysozoa
**** Clade Cycloneuralia
***** Clade Nematoida
****** Embrancament Nematoda
****** Embrancament Nematomorpha
***** Clade Scalidophora
****** Embrancament Kinorhyncha
****** Embrancament Loricifera
****** Embrancament Priapulida
**** Clade Panarthropoda
***** Embrancament Arthropoda
***** Embrancament Lobopodia †
***** Embrancament Onychophora
***** Embrancament Tardigrada
** Superembrancament Spiralia
*** Clade Lophotrochozoa
**** Embrancament Annelida
**** Embrancament Brachiopoda
**** Embrancament Bryozoa
**** Embrancament Entoprocta
**** Embrancament Hyolitha †
**** Embrancament Mollusca
**** Embrancament Nemertea
**** Embrancament Phoronida
**** Embrancament Cycliophora
**** Embrancament Sipuncula
*** Clade Platyzoa
**** Embrancament Gastrotricha
**** Embrancament Platyhelminthes
*** Clade Gnathifera
**** Embrancament Chaetognatha
**** Embrancament Acanthocephala
**** Embrancament Gnathostomulida
**** Embrancament Micrognathozoa
**** Embrancament Rotifera

## Referències

* ↑ Evans et al., 2020, p. 7.845.
* ↑ «bilaterals». Gran Enciclopèdia Catalana. Grup Enciclopèdia Catalana. [Consulta: 15 desembre 2022].
* ↑ Evans et al., 2020, p. 7.848.
* ↑ Johanna Taylor Cannon et al. 2016, Xenacoelomorpha is the sister group to Nephrozoa. Nature volume 530, pages 89-93 (2016) doi:10.1038/nature16520

## Bibliografia

* Evans, S. D.; Hughes, I. V.; Gehling, J. G.; Droser, M. L. «Discovery of the oldest bilaterian from the Ediacaran of South Australia» (en anglès). Proceedings of the National Academy of Sciences, 117, 14, 2020, pàg. 7.845-7.850.

## Vegeu també

* Urbilateral
# Labeo kirkii

Labeo kirkii és una espècie de peix cipriniforme de la família dels ciprínids.

## Morfologia

Els mascles poden assolir els 24 cm de longitud total.

## Distribució geogràfica

Es troba al riu Congo.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.
* Moyle, P. i J. Cech.: Fishes: An Introduction to Ichthyology, 4a edició, Upper Saddle River, Nova Jersey, Estats Units: Prentice-Hall. Any 2000.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Reid, G.M., 1985. A revision of African species of Labeo (Pisces: Cyprinidae) and a re-definition of the genus. Verlag von J. Cramer, Braunschweig. 322 p.
* Tshibwabwa, S.M., 1997. Systématique des espèces africaines du genre Labeo (Teleostei, Cyprinidae) dans les régions icthyogéographiques de Basse-Guinée et du Congo II. Presses Universitaires de Namur, Namur, 227 p., tesi doctoral.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# José Soriano Ramos

José Soriano Ramos o el Lloro (Vila-real, Plana Baixa, 12 de setembre de 1931 - 20 de desembre de 2000) va ser un industrial valencià.

## Biografia

Va contreure matrimoni amb Asunción Manzanet el 27 de setembre de 1963, amb qui va tenir dos filles, María José i Sonia.
La seva família es dedicava al conreu dels tarongers, però en 1956 una gelada va malmetre els arbres, posant en perill l'economia la comarca de La Plana i amb altres socis va posar en marxa Azulejos de Vila-real, Azuvi, en la que fou gerent, implantant els forns-túnel per a la cocció de la ceràmica decorada. Soriano va fundar Zirconio, dedicada als revestiments i als paviments decorats, i el 1973 va fundar amb els germans Héctor i Manuel Colonques Porcelanosa, dedicada a rajola ceràmica de pasta blanca. Encara que la seua dedicació a la ceràmica va ser total, mai es va desvincular de les seues arrels agrícoles, relacionades amb el cultiu de tarongers. Va morir el 20 de desembre de 2000, als 69 anys, com a conseqüència d'un accident de trànsit.
El 7 de març de 2004, quatre anys després de la seua defunció, va ser guardonat amb la medalla d'or de la província de Castelló. Al seu torn el 13 de març de 2002 va ser nomenat Fill Predilecte a títol pòstum de la seua ciutat natal, Vila-real. L'any 2013 va rebre a títol pòstum l'Alta Distinció de la Generalitat Valenciana.

## Referències

* ↑ Ángel. C. Álvarez Rodríguez. El imperio Porcelanosa (en castellà). La Esfera de los Libros, 5 maig 2015, p. 22–. ISBN 978-84-9060-404-5.
* ↑ Tirado, Ximo. «El rey del azulejo que no tenía cara» (en castellà). El Mundo, 24-12-2000. [Consulta: 22 agost 2023].
* ↑ Fàbrega, Maria. «El presidente de Porcelanosa muere en un accidente de tráfico en Nules» (en castellà). El Pais, 21-12-2000. [Consulta: 22 agost 2023].
* ↑ Cornelles, Vicente. «José Soriano, Medalla de Oro de la Provincia» (en espanyol). elperiodicomediterraneo.com, 23-11-2003. [Consulta: 11 novembre 2016].
* ↑ «Concesión Hijo Predilecto a José Soriano Ramos» (en espanyol). Poble. La revista de Vila-real., 01-04-2002. [Consulta: 11 novembre 2016].
* ↑ «Distinciones 9 d'Octubre-ARGOS». www.argos.gva.es. Arxivat de l'original el 2019-03-08. [Consulta: 28 desembre 2016].

## Bibliografia

* Huellas de arcilla, José Soriano Ramos (2003).